A Jogtörténeti Tanszék gyakorlati órái

Tájékoztató

*Jogász szak, nappali tagozat, 2025/2026-os tanév, I. félév*

A **Magyar alkotmánytörténet** és az **Egyetemes állam- és jogtörténet 1**. gyakorlatok oktatását egyaránt a Jogtörténeti Tanszék látja el. A tarendi óraszám mindkét tárgyból heti egy óra.

A gyakorlati foglakozásokon **a** **hallgatók aktív részvételére törekszünk,** hogy a felvetett kérdésekről mindig egy beszélgetés alakuljon ki. Ez a cél többféleképpen is megvalósulhat. A gyakorlatvezetőkijelölhet **elolvasandó tananyagrészeket**, rövidebb (15 perces) **referátumokra** kérheti a hallgatókat, **diákat** készíthet stb. A cél, hogy **ez egy vitát, beszélgetést indítson el.**

A gyakorlat teljesítésével a hallgató a főkollégiumi tárgy aláírását szerzi meg, amely a vizsgára bocsátás előfeltétele. **Aki a gyakorlatot nem teljesíti, Magyar alkotmánytörténetből, illetőleg Egyetemes állam- és jogtörténet 1.-ből a kollokviumra be sem jelentkezhet.**

A gyakorlat teljesítésének feltétele **a foglalkozásokon való részvétel**, és legalább **egy zárthelyi dolgozat eredményes megírása.** Utóbbi a gyakorlatvezető döntése alapján elektronikus formában is történhet. A dolgozatot úgy kell megíratni, hogy a hallgató legkésőbb a szorgalmi időszak utolsó előtti hetéig az aláírást megszerezhesse. A határidő nem vonatkozik arra az esetre, ha a hallgató a zárthelyi megírását elmulasztja. Ebben az esetben a pótlásról a gyakorlatvezetővel kell egyeztetni.

Magyar alkotmánytörténet gyakorlat

*(a foglakozások témakörei)*

* Az alkotmány fogalma, típusai. A jogfolytonosság
* A szentkorona tan és az organikus állameszme.
* 1848/1849 államszervezete, a neoabszolutizmus „alkotmányai” és a kiegyezés
* Nemesi alapjogok és a polgári kori szabadságjogok
* A diktatúrák jelenléte Magyarországon. Az alkotmányosság helyreállítása 1989/1990-ben.
* Államfő a magyar alkotmánytörténetben: király, kormányzó, köztársasági elnök. Kollektív formák.
* A központi közigazgatás 1848-ig
* A központi közigazgatás 1848 után
* Az országgyűlés
* A választójog
* Helyi szervek 1848-ig
* Helyi szervek 1848 után
* Az igazságszolgáltatás szervezete 1848-ig
* Az igazságszolgáltatás szervezete 1848 után

**Szakirodalom**

Képes György (szerk.): *Magyar alkotmány- és közigazgatástörténet a polgári korban*. ELTE Eötvös Kiadó, Budapest 2013

Mezey Barna (szerk.): Magyar alkotmánytörténet, Budapest: Osiris Kiadó 2020.

Horvát Attila (szerk.): Magyar alkotmány- és jogtörténet. Budapest: NKE-KTK 2014

Egyetemes állam- és jogtörténet 1. gyakorlat

*(a foglakozások témakörei)*

* A germánok kora és a Frank Birodalom, a középkori állam főbb jellemzői
* A francia állam a modern korig
* A francia jogfejlődés a modern korig
* A német állam a modern korig
* A német jogrendszer fejlődése a modern korig
* A korai középkor joga, az egyház szerepe, a glosszátorok és kommentátorok,
* A város, a kereskedelmi jog
* Az angol állam a 17. századig
* Az angol állam fejlődése a 18. századtól
* Az angol jogfejlődés
* Észak-Amerika a gyarmati korszakban az USA létrejöttéig
* Az orosz állam- és jogfejlődés a 19. század végéig

**Szakirodalom**

Bónis Péter – Gönczi Katalin – Koncz Ibolya Katalin – Stipta István: Egyetemes állam- és jogtörténet. Patrotinium Kiadó 2019.

Kajtár István – Herger Csabáné: Egyetemes állam- és jogtörténet. Budapest: Dialóg Campus Kiadó – Nordex Kft 2014

Budapest, 2025. szeptember hó

Jó felkészülést kíván:

Dr. Szabó István

egyetemi tanár, tanszékvezető